આ બધા જ પ્રશ્નના જવાબમાં મારે એટલું જ કહેવાનું કે, “મહાભારતના યુદ્ધમાં કૌરવ, પાંડવ બંને પક્ષને સૈન્યની જરૂર પડી. આથી અર્જુન તથા દુર્યોધન બંને શ્રીકૃષ્ણની મદદ યાચવા ચાલ્યા. અર્જુનજી પ્રથમ ભગવાન પાસે પહોંચ્યા. તેમણે જોયું કે શ્રીકૃષ્ણ આરામમાં સૂતા છે. આથી તે તેમનાં ચરણકમળ પાસે બેસી તેમના નેત્ર ખૂલવાની રાહ જુએ છે. તે પછી થોડીવારે દુર્યોધન આવ્યા. તેમણે પણ શ્રીકૃષ્ણને સૂતેલા જોયા. અર્જુનને બેઠેલા જોયા પગ પાસે. આથી તે ભગવાનના માથા પાસે બેઠા.